Vapauden voitto (vuoden 1985 elokuva)

Vapauden voitto (Revolution) on vuonna 1985 julkaistu Hugh Hudsonin ohjaama historiallinen draamaelokuva. Elokuvan on käsikirjoittanut Rodert Dillon ja pääosia siinä esittävät Al Pacino, Donald Sutherland ja Natassja Kinski. Pacino näyttelee elokuvassa New Yorkilaista turkiksenmetsästäjää, joka joutuu vasten tahtoaan osallistumaan Amerikan vallankumoussotaan. Vaikka elokuva sijoittuu Amerikkaan, se kuvattiin Englantiin kuuluvissa Norfolkin ja Devonin maakunnissa.
Vapauden voitto sai ilmestyessään pääasiassa kielteisiä arvioita ja se oli myös taloudellinen tappio. Kritiikin kohteeksi joutunut näyttelijä Al Pacino piti viiden vuoden tauon näyttelemisestä. Hän palasi elokuva-alalle vuoden 1989 elokuvassa Rakkauden meri.
Juoni.
Vuonna 1776 turkiksenmetsästäjä Tom Dobb (Al Pacino) ja hänen poikansa Ned purjehtivat New York Cityyn. Siellä he näkevät vihaisen väkijoukon kaatavan Kuningas Yrjön patsaan ja sen jälkeen julistavan yhdysvaltain itsenäisyyden. Väkijoukko takavarikoi Tomin veneen, josta hän saa vastineeksi kirjallisen lupauksen vallankumouksen jälkeen hänelle maksettavista korvauksista. Tomin poika Ned ehtii sillä välin värväytyä isänsä tahtoa vasten vallankumouksellisten muodostamaan Siirtokuntien armeijaan. Suojellakseen poikaansa Tom värväytyy itsekin vastenhakoisesti armeijaan.
Idealistinen aristokraatti Daisy Mcconnahay (Natassja Kinski) liittyy vapaaehtoisena keittäjäksi siirtokuntien armeijaan. Hän tapaa pellolla Tomin ja Nedin, jotka kuvailevat hänelle kokemuksiaan Long Islandin taistelusta, johon he osallistuivat. Kotonaan Daisy yrittää kehottaa isäänsä tukemaan vallankumouksellisia tässä kuitenkaan onnistumatta.
Tom ja Ned osallistuvat toiseen taisteluun, jossa he kohtaavat ylimielisen Britti vääpeli Peasyn (Donald Sutherland). Vallannumoukselliset häviävät taistelun nopeasti ja joutuvat pakenemaan. Tom ja Ned päättävät karata siirtokuntien armeijasta. He palaavat New Yorkiin, joka on tällä kertaa Brittien miehittämä. Tom tapaa New Yorkissa Daisyn, joka vahingossa paljastaa Briteille tämän olevan entinen siirtokuntien armeijan sotilas. Tom pidätetään.
Tom ja toinen vangittu sotilas pakotetaan osallistumaan brittien huviksi "kettujahttiin", jossa heidän pitää raahata George Washingtonia esittävää nukkea metsän läpi samalla kun koirat ja britit jahtaavat heitä. Koirat raatelevat toisen vangin hengiltä mutta Tom onnistuu pakenemaan niiltä. Britit yrittävät pakottaa Nedin palvelukseensa mutta hän kieltäytyy. Nediä kidutetaan ja hänet jätetään sidottuna sateeseen vilustumaan.
Tom onnistuu vapauttamaan Nedin briteiltä ja he pakenevat erämaahan, missä Huron-intiaanit ottavat heidät suojiinsa. Kuusi kuukautta myöhemmin Tom ja Ned liittyvät taas siirtokuntien armeijaan.
Valley Forgessa Tom ja Ned törmäävät Daisyyn, joka on alkanut seuraamaan siirtokuntien armeijaa. Tom ja Daisy tunnustavat rakkautensa toisiaan kohtaan ja suunnittelevat tulevaisuuttaan yhdessä. Daisy liittyy Valley Forgesta lähtevään vankkurikaravaaniin, jonka kimppuun briteille uskolliset lojalistit hyökkäävät. Tom olettaa Daisyn kuolleen. Ned menee naimisiin tapaamansa tykkimiehen tyttären Bellan kanssa ennen kun siirtokuntien armeija jatkaa matkaansa.
Kolme vuotta myöhemmin Tom ja Ned osallistuvat Yorktownin taisteluun. Taistelukentällä he törmäävät haavoittuneeseen vääpeli Peasyyn, mutta päättävät jättää hänet henkiin. Sota päättyy vallankumouksellisten voittoon. Palattuaan New York Cityyn Tom saa kulla että hänelle vallankumouksen alussa annettu kirjallinen lupaus korvauksista on muuttunut arvottomaksi. Hän päättää aloittaa uuden elämän New York Cityssa. Ned ja hänen vaimonsa Bella lähtevät kaipungista perustaakseen perheen maaseudulle. Tom tapaa Daisyn, joka olikin selviytynyt Valley Forgessa tapahtuneesta hyökkäyksessä.
Vastaanotto.
Vapauden voiton tuottaminen maksoi 28 miljoonaa dollaria mutta ilmestyessään se teki yhdysvalloissa vain 346 761 dollaria.
Elokuva sai pääasiassa kielteisiä arvioita kriitikoilta. Rotten Tomatoes-sivuston keräämästä 21 eri kriitikon arvostelusta 10% on positiivisia.
Elokuva sai neljä Golden Rasperry ehdokkuutta, jotka olivat huonoin elokuva, huonoin ohjaaja, huonoin näyttelijä, ja huonoin musiikki.
Ohjaajan versio.
Vapauden voitto julkaistiin kiireessä joulumarkkinoita ja Oscar-ehdokkuutta varten. Ohjaaja Hugh Hudson oli tyytymätön elokuvateattereissa alunperin esitettyyn versioon Vapauden voitosta ja vuonna 2009 hän julkaisi elokuvasta oman versionsa DVD:lle nimellä Revolution: Revisited. Revolution: Revisitediin on lisätty Al Pacinon kertojanääni taustalle tiettyihin kohtauksiin ja osaa kohtauksista on leikattu tai poistettu kokonaan, jonka vuoksi versio on noin 10 minuuttia alkuperäistä elokuvateatterijulkaisua lyhyempi. Variety-lehden Jay Weissberg sanoi arvostelussaan että muutokset paransivat elokuvaa mutta "useat ongelmat ovat ylitsepääsemättömiä".